મેરાન્યૂઝ નેટવર્ક, પુણે: શંકાસ્પદ હેકર્સે પુણેની કોસ્મોસ બેંકમાંથી 94.42 કરોડ રૂપિયા ઉપાડી લીધા અને તેને દેશ તથા વિદેશની બેંકોના ખાતામાં ટ્રાંસફર કરી દીધા. કોસ્મોસ બેંક ભારતની બીજા નંબરની સૌથી જૂની અને મોટી કો-ઓપરેટિવ બેંક છે. પોલીસે આજે મંગળવારે આ માહિતી આપી હતી. અત્રે ઉલ્લેખનીય છે કે જ્યારે વડાપ્રધાન નરેન્દ્ર મોદી દેશના ખુણે ખુણા સુધી અને દરેક નાગરિક ઓનલાઇન ટ્રાંજેક્શન કરે અને ક્રેડિટ, ડેબિટ કાર્ડથી ઓનલાઇન ચુકવણીઓ કરે તેવા ભાષણો આપી રહ્યા છે ત્યારે આવા સાયબર હુમલા બેંકના ઓનલાઇન ટ્રાંજેક્શન પરથી લોકોનો વિશ્વાસ ઉઠાડી દેવા છે કારણ કે હેકર્સે ગ્રાહકો નહીં પણ સીધુ બેંકની સિસ્ટમને જ હેક કરી રહ્યા છે.